बसंत पंचमी के दिन से रंगोत्सव की शुरूआत हो जाती है। लोग एक दूसरे को गुलाल लगाते हैं और खुशियां मनाते हैं। इस दिन घरों में पालपुआ और खीर बनती है और लोग पूरे दिन मीठा भोजन करते हैं। आनन्द और उत्साह के इस पर्व से एक संदेश यह मिलता है कि ज्ञान और काम दोनों समानांतर चलते हैं। जीवन में ज्ञान और काम दोनों का ही अपना महत्व है अत: ज्ञान का डोर थाम कर ही काम को अपने हृदय में प्रवेश की आज्ञा दें अन्यथा बसंत रूपी माया के बयार में खो जाएंगे।